kardosdrur/scandi-wiki huggingface dataset:
Kim Hyttel

Kim Hyttel (født 1953 i Vodskov) er en dansk musikproducer, forfatter, terapeut og musiker. Hyttel har gennem sin karriere været producer på mere end 40 album herunder Sort Sols Flow My Firetear, Kim Larsens Wisdom Is Sexy, Johnny Madsens Udenfor sæsonen, Pernille Rosendahls Dream Away, adskillige album med Henning Stærk samt en række andre. Derudover har han skrevet musik til flere film og teaterforestillinger.

I 2011 udgav Kim Hyttel sammen med ekstrablads-journalist Michael Frank Møller, den kontroversielle erindrings- og terapibog Erindringer om Larsen og Clausen og andre ronkedorer i Rockland, hvori Hyttel fortæller om sine oplevelser med store danske musik- og kunstnernavne, især Kim Larsen og Erik Clausen. I bogen langer Kim Hyttel ud efter de to kulturnavne, som han arbejdede sammen med i 90'erne og 00'erne, og som han følte sig misbrugt af. Sideløbende med beretningen om Larsen og Clausen, tager Hyttel medforfatteren Michael Frank Møller under terapi gennem et samtaleforløb om dennes journalistiske karriere og musikverdenen generelt. Bogen fik dårlige bedømmelser af flere danske anmeldere. 

Fra 2014 til 2019 arbejdede Kim Hyttel som mentor for eleverne på Engelsholm Højskole ved Jelling. I 2015 blev Hyttel spidskandidat for Alternativet i Sydjylland, men i 2020 valgte han at trække sit kandidatur tilbage som følge af uenigheder med den øvrige del af ledelsen.

Kilder

Eksterne henvisninger
Kim Hyttel på discogs.com

Musikproducere fra Danmark
Forfattere fra Danmark
Musikere fra Danmark
Personer fra Aalborg Kommune
Émile Bernard

Émile Bernard (født 28. april 1868 i Lille ; død 16. april 1941 i Paris) var en fransk postimpretionistisk maler og forfatter.

Bernard havde et kunstnerisk venskab med Vincent van Gogh, Paul Gauguin og Eugène Boch, og senere også Paul Cézanne.
Han sættes i forbindelse med cloisonnisme og syntetisme − to kunstbevægelser fra slutningen af 1800-tallet − og Pont-Aven-skolens malere.

Som forfatter beskæftigede Bernard sig med kunstkritik, drama og poesi. Hans brevveksling med kunstnerkollegerne Cézanne, Gauguin og Vincent van Gogh er en vigtig kilde til vurdering af tidens malerkunst.

Kunstnerisk 'samtale' med Gauguin

 Kunstnerisk 'samtale' med van Gogh

Referencer

Skrifter 
 Propos sur l'art (I), 
 Propos sur l'art (II), 
 L'Esclave nue, roman
 La Danseuse persane, roman
 Le Parnasse oriental

Eksterne henvisninger 
  Wikimedia Commons har flere filer relaterede til Émile Bernard – Malerier af Émile Bernard – Portrætter af Émile Bernard
 Émile Bernard i Den Store Danske på lex.dk. Af Finn Terman Frederiksen
 Émile Bernard i Store norske leksikon på Snl.no.
 Émile Bernard hos Artcyclopedia.com
 Émile Bernard hos Artinwords.de 
 Émile Bernard hos Artnet.de 



Malere fra Frankrig
Franskmænd i 1800-tallet
Franskmænd i 1900-tallet
Poul Hage

Poul Hage (født 16. marts 1906 i Brandelev, død 11. december 1984, Næstved) var en dansk skakspiller og skakproblemist, der vandt danmarksmesterskabet i Skak i 1937, 1938, 1949 og 1950.

Hage blev født Brandelev ved Næstved. Hans far var læge, og han lærte skak og problemskak af sin fars lægekollega, etatsråd L. Lorck. Hage blev selv læge og havde en praksis i Rønne på Bornholm.

Hage debuterede som opgaveforfatter i Skakbladet i 1926 og komponerede omkring 300 opgaver. Ni af hans opgaver fik førstepræmier i turneringer. Som skakspiller repræsenterede han Københavns Skakforening og skiftede senere til Studenternes Skakforening. Han blev danmarksmester i skak fire gange: 1937, 1938, 1949 og 1950.

Referencer

Eksterne henvisninger 
 

Skakspillere fra Danmark
Problemskak
Danmarksmestre i skak
Peter Atkins

Peter William Atkins FRSC (født 10. august 1940) er en engelsk kemiker og Fellow fra Lincoln College på University of Oxford. Han gik på pension i 2007. Han er produktiv forfatter til flere populære lærebøger i kemi inklusive Physical Chemistry, Inorganic Chemistry og Molecular Quantum Mechanics. Atkins har også skrevet en række populærvidenskabelige bøger inklusive Atkins' Molecules, Galileo's Finger: The Ten Great Ideas of Science og On Being.

Bibliografi

Blandede bøger 
 
 The Second Law. Scientific American Books, an imprint of W. H. Freeman and Company. 1984.

Universitetsbøger

Referencer

Eksterne henvisninger 

Kemikere fra Storbritannien
Faglitterære forfattere fra Storbritannien
Cosan

Cosan S.A. er en brasiliansk producent af bioethanol, sukker og energi. Cosan driver forretning i Brasilien, Argentina, Uruguay, Paraguay og Bolivia.

Cosan begyndte i 1936 i Piracicaba ved São Paulo, hvor de etablerede deres første sukkerrørsfabrik. De har 23 fabrikker og 45.000 ansatte.

Referencer 

Virksomheder fra Brasilien
Etableret i 1936
São Paulo
Angel in the Night

"Angel in the Night" er en sang af den svenske sanger, musikproducer og dj Basshunter. Single blev udgivet den 29. september 2008.

Track listing

Hitlister

Certificeringer

Referencer

Eksterne henvisninger 
 Basshunters officielle hjemmeside

Sange fra 2008
Singler fra 2006
Sange fra Sverige
Basshunter
Svjatohírsk

Svjatohírsk () eller Svjatogorsk () er en by i Donetsk oblast, Ukraine. Den er en del af Sloviansk Kommune og ligger på bredden af floden Donets, 30 km  fra byen Sloviansk.   Svjatohirska Kloster fra det 16. århundrede ligger ved byen.

Byen  havde i 2021 en befolkning på omkring 4.309 mennesker.

Galleri

Kilder og henvisninger 

Byer i Donetsk oblast
Zjmerynka

Zjmerynka (, ; ; ; ; ) er en by i Vinnytska oblast (provins) i det centrale Ukraine. Den fungerer som administrativt centrum i Zjmerynskyj rajon (distrikt), men byen selv er ikke en del af distriktet og er særskilt regnet som en by af regional betydning. Byen har en befolkning på omkring  indbyggere.

Zjmerynka ligger i den sydøstlige del af Vinnitsja-regionen, og har et areal på 18,2 kvadratkilometer. Den gennemsnitlige højde over havets overflade er 326 meter.

Galleri

Kilder

Eksterne henvisninger  

 

Byer i Vinnytska oblast
Triplestore

En Triplestore eller RDF-database lagrer data i sæt, som er sammensat af tre led: subjekt-prædikat-objekt, til forskel fra en Relationel database, der strukturerer data i tabeller med kolonner og rækker. Datastrukturen i en Tripelstore er specificeret i Resource Description Framework, et sæt af standarder, sammenfattet i en W3C Recommendation fra 2014. 

Som SQL er forespørgselssproget i en Relational database, er SPARQL forespørgselssproget i en Triplestore.

Flere Triplestore databaseservere er tilgængelige, eksempelvis open source Apache Jena Fuseki
og Parliament; se den omfattende liste på engelsk Wikipedia: Comparison_of_triplestores

Referencer

Se også 
 Mathias Bonduel: RDF triplestores and SPARQL endpoints, LDAC summer school 2019 – Lisbon, Portugal

 Databaser
Semantisk web
Assicurazioni Generali

Assicurazioni Generali S.p.A. er et italiensk forsikringsselskab med hovedkvarter i Trieste. I 2019 var omsætningen på 94,6 mia. euro, og der var 72.000 ansatte.
Virksomheden blev etableret 26. december 1831, som Imperial Regia Privilegiata Compagnia di Assicurazioni Generali Austro-Italiche. På daværende tidspunkt var Trieste den vigtigste havn i Kejserriget Østrig.

Generali driver primært virksomhed i Europa, Mellemøsten og Østasien. De har betydelige markedsandele Italien, Tjekkiet, Polen, Ungarn, Tyskland (under navnet Generali Deutschland), Frankrig, Østrig, Slovenien, Nederlandene, Kroatien, Serbien (Generali Osiguranje), Spanien, Schweiz, Rumænien, Israel, Japan, Kina og Bosnien Herzegovina.

I Italien er nogle af de primære datterselskaber Genertellife, Alleanza Assicurazioni, Generali Italia og Banca Generali.

Referencer 

Finansielle servicevirksomheder fra Italien
Etableret i 1831
Trieste
Bjørn Nielsen

Bjørn Nielsen  (født 4. oktober 1907, død 21. maj 1949) var en dansk skakspiller, der blev danmarksmester i skak fire gange i 1940'erne.

Karriere 
I 1933 fik han en delt 6.-7. plads i København (Politiken, Aron Nimzowitsch vandt), 

Nielsen fik sit gennembrud som topskakspiller ved skakolympiaden i Folkestone i 1933 hvor han fik den bedste individuelle score på det danske hold, en bedrift han gentog i München i 1936. Hans karriere toppede i 1941-1942. Han blev danmarksmester begge årene og fik en 5.-6. plads i Europaturneringen i München i 1941, hvor han med sin sejr over Alekhin blev han første dansker, som opnåede at vinde over en regerende verdensmester.

I 1941 fik han en delt 5.-6. plads i München ved Europaturnier, hvor Gösta Stoltz vandt.

Han vandt danmarksmesterskabet i skak i 1941, 1942, 1944 og 1946. I 1947 fik han en delt førsteplads, men tabte omkampen med Jens Enevoldsen, 0,5 point mod 3,5 point. Han fik ligeledes en del førsteplads i 1949, men døde i Herning, inden omkampen med Poul Hage blev spillet.

OL 
Han spillede for Danmark under skakolympiaden ved tre lejligheder:
 1933 som fjerde bræt i Folkestone (+4 –2 =7)
 1935 som andet bræt i Warszawa (+3 –5 =6)
 1936 som tredje bræt ved den tredje uofficielle skakolympiade i München (+10 –2 =3)

Han vandt en individuel guldmedalje i München i 1936.

Privatliv 
Nielsen var livet igennem svækket af sygdom, som også nogle gange påvirkede hans skakspil. Han døde af sin sygdom i 1949, 41 år gammel. Han er begravet på Herning Kirkegård.

Bibliografi 
Nielsen var anerkendt som en af sin tids bedste dansksprogede forfattere af skakbøger. Blandt de bøger han skrev var:

Referencer

Litteratur

Eksterne henvisninger 
 

Skakspillere fra Danmark
Faglitterære forfattere fra Danmark
Danmarksmestre i skak
Iván Duque

Iván Duque Márquez (født 1. august 1976) er en colombiansk politiker og advokat, der har været præsident for Colombia siden 7. august 2018. Han blev valgt som kandidat fra partiet Centro Democrático ved det colombianske præsidentvalg i 2018. Bakket op af sin mentor, den tidligere præsident og magtfulde senator Alvaro Uribe, blev han valgt på trods af at have været relativt ukendt et år før valget.  Han stillede op med et valgprogram, der omfattede modstand mod Juan Manuel Santos' fredsaftale med FARC-guerillagruppen.

Liv og karriere 
Duque er født i Bogotá i en velhavende politisk familie som oprindeligt var fra den colombianske by Gómez Plata, Antioquia. Han er søn af Juliana Márquez Tono (politolog) (født 1950) og Iván Duque Escobar (1937-2016), en magtfuld lokal politisk leder, som var guvernør i Antioquia, revisor i FN, minister for miner og energi, og leder af det nationale civilstandsregister i Andrés Pastranas regering. Duques søskende er Andrés og María Paula.

Duque gik på Colegio Rochester og dimitterede fra Sergio Arboleda University i Bogotá i 2000 med en grad i jura. Han har en LLM i international økonomisk ret fra American University og en mastergrad i Public Policy Management fra Georgetown University, Washington DC. Duque har også deltaget i et lederkursus på Harvard University i 5 dage om erhvervslivet og det offentlige.

Referencer 

Colombias præsidenter
Personer fra Bogotá
Nuværende statsoverhoveder
Max Ammermann

Max Heinrich Ammermann (født 5. november 1878 i Hamburg, dødsdato ukendt) var en tysk roer.

Ammermann deltog i OL 1900 i Paris, hvor han stillede op i firer med styrmand sammen med holdkammerater fra RC Favorite-Hammonia fra Hamburg. Firer med styrmand-konkurrencen blev den mest kontroversielle i den olympiske historie, hvor der blev gennemført to finaler, som begge af IOC er erklæret som officielle, og der derfor er dobbelte medaljevindere i konkurrencen. 

Hammonia-båden, hvis besætning i indledende heat bestod af Julius Körner, Adolf Möller, Hugo Rüster, Wilhelm Carstens og Ammermann som styrmand, blev nummer tre i deres heat i indledende runde og var dermed egentlig ude af konkurrencen. Imidlertid havde de fjerdebedste tid af alle både, og arrangørerne besluttede, at der de tre heatvindere og de tre hurtigste blandt de øvrige skulle i finalen, hvilket betød, at Hammonia-båden var med. Imidlertid var der kun fire baner, og heatvinderne nægtede så at deltage. Derfor blev der afholdt en finale mellem toeren fra heat to og toeren og treeren fra heat tre, og her blev Hammonia, der denne gang havde Moths som styrmand, nummer tre efter to franske både. IOC tildeler i deres medaljedatabase bronzemedaljen til Gustav-Adolf Moths, da han deltog i finalen, og ikke Ammermann.

OL-medaljer 
 1900:  Bronze i firer med styrmand

Referencer

Eksterne henvisninger 

Roere fra Tyskland
Personer fra Hamborg
Deltagere for Tyskland ved sommer-OL 1900
Olympiske bronzemedaljevindere fra Tyskland
Wellerman

"Soon May the Wellerman Come", også kendt som "Wellerman" eller "The Wellerman", er en sømandsvise fra New Zealand fra ca, 1860–70. Sangen omtaler "wellermen", som er forsyningsskibe ejet af af Weller brothers, der var blandt de tidligste europæiske bosættere i Otago.

I begyndelsen af 2021 blev en coverversion af den skotske sanger Nathan Evans et viralt hit på det sociale medie TikTok, hvilket ledte til stor stigning i interessen for sømandsviser.

Sangen er blevet indspillet af en række andre kunstnere herunder The Longest Johns på Between Wind and Water (2018), The Albany Shantymen på Are You With Me Lads? (2020), The Gingertail (2021), Storm Seeker (2021) og The Wiggles (2021)

Referencer

Eksterne henvisninger 
 

Folkemusik
Musik fra New Zealand
Poste Italiane

Poste Italiane S.p.A. er en italiensk logistik- postvirksomhed. Foruden de typiske postprodukter tilbyder de logistik, kommunikationsløsninger, bank og forsikringer.
Lov nr. 604 fra 5. maj 1862, (postreformen), skabte en national og centraliseret organisation for postale services.

Referencer 

Transportvirksomheder fra Italien
Etableret i 1862
Postvirksomheder
Professionelle a cappellagrupper

Dette er en liste af notable professionelle a cappellagrupper, der har en artikel på Wikipedia (enten dansk eller engelsk).

A 
 Acappella
 Anonymous 4
 Acappella Vocal Band
 Amarcord
 Ambassadors of Harmony
 Anthem of Men
 ARORA (formerly SONOS)
 Acoustix
 Anthem Lights
 Acapop! KIDS

B 
 Backtrack Vocals
 Basix
 Bella Voce
 The Blanks
 The Blenders
 Blue Jupiter
 The Bobs
 Bounding Main
 Brothers in Harmony
 The Buzztones

C 
 Cadence
 Cantabile - The London Quartet
 Cantus
 Cappella Romana
 Chanticleer
 Chapter 6 (band)
 Chicago a cappella
 Club for Five
 The Coats
 Coco's Lunch
 Committed (vocal group)
 Cosmos (band)

D 
 Danny & The Memories (1963-1967)
 Da Vinci's Notebook (opløst i 2004)
 DCappella
 Duwende
 Damour Vocal Band (persisk acapellagruppe)

E 
 The Essentials - opløst i 2011

F 
 FACE
 Five O'Clock Shadow
 The Flying Pickets
 Fool Moon

G 
 Gas House Gang - opløst i 2005
 The Gesualdo Six
 GLAD

H 
 The Hilliard Ensemble
 Home Free
 The House Jacks
 The Hyannis Sound

I 
 The Idea of North

K 
 The King's Singers
 The Kwartet

L 
 Ladysmith Black Mambazo
 The Longest Johns

M 
 The Maccabeats
 Maybebop
 Maytree
 The Magnets
 The Manhattan Transfer
 Metro Vocal Group
 Metropolitan Male Quartet
 Monkey Puzzle
 Mosaic

N 
 Naturally 7
 Neri per Caso
 Nota
 The Nylons

O 
 Octappella
 Out of the Blue
 Overboard

P 
 Pentatonix
 Perpetuum Jazzile
 The Persuasions
 Pieces of 8
 Pikkardiys'ka Tertsia
 Die Prinzen
 The Puppini Sisters

R 
 Rajaton
 The Real Group
 Rescue
 Riltons Vänner
 Rockapella

S
 Seminaarinmäen mieslaulajat (Semmarit)
 Singer Pur
 Die Singphoniker
 Six Appeal
 Six13
 The Soil
 SONO
 Straight No Chaser
 Street Corner Symphony
 Streetnix
 Svetoglas
 Sweet Honey in the Rock
 Sweet Sorrow
 Swingle Singers

T 
 Take 6
 Three Men and a Tenor
 Tonic Sol-fa
 Toxic Audio

U 
 Urban Zakapa

V 
 Van Canto
 Vive
 Vocaloca
 Voca People
 Vocal Point
 Vocal Sampling
 vocaldente
 Voces8
 Voctave
 Voice Male
 VoicePlay

W 
 Wise Guys
 Witloof Bay

Lister relateret til musik
La Poste

La Poste S.A. er en fransk postvirksomhed. Virksomheden driver post, logistik, bank, forsikring og mobiltelefoni. La Poste blev etableret i 1991, da PTT blev delt. PTT blev etableret i 1879 og blev delt i France Télécom og La Poste. Det statsejede La Poste blev i 2010 et børsnoteret selskab.
Koncernes datterselskaber opfatter La Banque postale, DPDgroup og La Poste Mobile.

Referencer 

Transportvirksomheder fra Frankrig
Etableret i 1991
Postvirksomheder
Finansielle servicevirksomheder fra Frankrig
Skrivekunstskolen

Skrivekunstskolen er en dansk forfatterskole med base på Godsbanen i Aarhus. 
På skolen beskæftiger eleverne sig med kreativ skrivning, læsninger af udgivet litteratur og kritik. 

Skolen blev oprettet i 2013 på initiativ af Jette Sunesen, Ruth Morell og Christian Djurhuus, hvoraf sidstnævnte er fast underviser og daglig leder. Derudover er der gæsteundervisning ved en række forskellige forfattere. 

Skrivekunstskolen er en del af Aarhus Litteraturcenter.

Se også
 Forfatterskolen

Eksterne henvisninger
 Skrivekunstskolen hos Litteraturen.nu

Uddannelsesinstitutioner i Aarhus
Etableret i 2013
Katrine Dirckinck-Holmfeld

Katrine Dirckinck-Holmfeld (født 1981) er en dansk billedkunstner, uddannet fra Det Kgl. Danske Kunstakademi 2008. Ph.d. fra Institut for Kunst og Kulturvidenskab ved Københavns Universitet (2015). Katrine Dirckinck-Holmfeld var leder af Institut for Kunst, Skrift og Forskning ved Kunstakademiets billedkunstskoler (2019 - 2020), hvor hun også var postdoc (2016-2020).

I 2020 stod Dirckinck-Holmfeld frem i Deadline og tog ansvaret for sænkningen af en gipsbuste af Frederik V i havneløbet i København. Busten havde stået i Festsalen på Det Kgl. Danske Kunstakademi, hvor Dirckinck-Holmfeld var lektor. Dirckinck-Holmfeld beskrev aktionen som en kunstnerisk happening, der skulle gøre opmærksom på Danmarks rolle i kolonitiden og den transatlantiske slavehandel. Aktionen fremkaldte omfattende debat. Morten Messerschmidt kaldte Dirckinck-Holmfeld for “skør i bolden" og hun blev meldt til politiet for hærværk. Dirckinck-Holmfeld blev efterfølgende fyret og rektor på det Kgl. Danske Kunstakademi, Kirsten Langkilde, trak sig fra sin stilling.

Se også 
 Bustebortførslen fra Kunstakademiet den 23. oktober 2020

Referencer 

Billedkunstnere fra Danmark
Correos

Sociedad Estatal de Correos y Telégrafos, S.A. eller Correos ("Post") er et spansk statsejet postvæsen.

Correos historie går tilbage til 8. juli 1716, hvor Filip 5. af Spanien indførte en statslig postservice. Correos ejes 100 % af den spanske stat igennem Sociedad Estatal de Participaciones Industriales (SEPI).

Referencer 

Transportvirksomheder fra Spanien
Postvæsen
Holger Norman-Hansen

Holger Norman-Hansen (født 2. januar 1899, død 26. marts 1984) var en dansk skakspiller.

Norman-Hansen spillede for Danmark ved skakolympiaden:
 1927 ved 1. skakolympiade i London (+11 -2 =2)
 1928 ved 2. skakolympiade i Haag (+4 -7 =5)
 1936 ved 3. uofficielle skakolympiade i München (+8 -6 =5)

Han vandt en individuel guldmedalje, og holdet vandt en sølvmedalje 1927.

Han vandt danmarksmesterskabet i skak i 1939 efter omkamp. Han fik også en delt førsteplads i 1936, hvor han tabte omkampen.

Referencer

Eksterne henvisninger 
 

Skakspillere fra Danmark
Danmarksmestre i skak
Retsept jejo molodosti

Retsept jejo molodosti () er en sovjetisk spillefilm fra 1983 af Jevgenij Ginzburg.

Medvirkende 
 Ljudmila Gurtjenko som Emilija Marti
 Oleg Borisov
 Aleksandr Abdulov som Albert Gregor
 Anatolij Romasjin som Kolenatyj
 Armen Dzhigarkhanyan som Gauk

Referencer

Eksterne henvisninger 

 

Sovjetiske film fra 1983
Komediefilm fra Sovjetunionen
Jevgenij Ginzburg

Jevgenij Ginzburg (russisk: Евгéний Алексáндрович Ги́нзбург) (født den 28. februar 1945 i Tjeljabinsk i Sovjetunionen, død den 15. januar 2012 i Moskva i Rusland) var en sovjetisk filminstruktør og manuskriptforfatter.

Filmografi 
 Retsept jejo molodosti (Рецепт её молодости, 1983)

Referencer

Eksterne henvisninger 

 

Filminstruktører fra Sovjetunionen
Altid nr. 2

Altid nr. 2 (, translit.: Vozvrasjtjenie s orbity, da.: Retur fra kredsløb) er en sovjetisk spillefilm udgivet i 1984 produceret af filmstudiet Dovkhenko og instrueret af Aleksandr Surin. Filmen er et melodrama, der omhandler to kosmonauter, der udsættes for ulykker i rummet, da en rumstation rammes af en meteorstorm. Dele af filmens scener er optaget ombord på rumstationen Saljut 7 og rumfartøjet Soyuz T-9 og på det sovjetiske rumkontrolcenter.

Filmens musik er skrevet af den sovjetrussiske komponist Eduard Artemejev.

Filmen havde premiere i Sovjetunionen den 20. august 1984. Den havde dansk premiere den 5. februar 1986 under titlen Altid nr. 2 på den sovjetiske filmuge.

Handling 

Pavel Kuznetsov og Vjasjeslav Mukhin er ikke kun gode venner, men er også den mest erfarne besætning i kosmonautkorpset. I mange år har de forberedt sig på en første fælles flyvning, men ved starten sker der en ulykke med løfteraketten. De to kosmonauter redder sig dog ud ved nødsystemet. De er rystede af oplevelsen, men er fast besluttet på at forsøge igen. 

Kort før en ny opsendelse af de to dør Kuznetsovs kone pludselig og efterlader ham med en lille datter. Han er i dyb sorg og indgiver sin afskedsbegæring og forlader Bajkonur for at tage sig af sin datter. Mukhin følger efter ham og indhenter Kuznetsovs nattog, men Mukhin kan ikke overtale Kuznetsov til at vende tilbage. Mukhin står af toget på en øde station, hvor han midt om natten ringer han til sin kæreste Sasha og frier til hende. 

Den næste morgen bliver Mukhin opsendt med et rumfartøj med en ny besætning. Kuznetsov hører om opsendelsen i radioen under sin togtur, hvor en medpassager i kupéen omtaler kosmonauternes arbejde som let vej til penge og berømmelse, men Kuznetsov minder minder ham om, at kosmonauterne måske ikke vender tilbage.

Under rumflyvningen til rumstationen medfører en meteorsværm en kortslutning fejl i dockingstationens elektriske kredsløb og Mukhins partner kommer alvorligt til skade og skal straks sendes tilbage til Jorden. Men som følge af ulykken er deres rumfartøj ikke i stand til at løsne sig fra rumstationen. Chefen for kosmonautafdelingen, generalmajor Sviridov, giver ordre til at hente Kuznetsov og bringe ham tilbage til Bajkonur for sammen med en partner at gå ombord i et redningsrumskib, der skal komme de nødstedte kosmonauter til undsætning. Kuznetsov kommer op til rumstationen, hvor han redder den sårede kosmonaut, der sendes tilbage til Jorden. Mukhin og Kuznetsov stationen og forlader den. Men deres rumfartøj rammes en meteorregn, der bryder igennem rumfartøjets skjold. De to kosmonauterne må skifte til reserveforsyning af ilt, og de har maksimalt 12 timer til at redde sig. De to er ved at løbe tør for ilt, men Mukhin ofrer sit liv for at redde Kuznetsov.

Medvirkende 
 Juozas Budraitis - Pavel Kuznetsov
 Vitalij Solomin - Vjatjeslav Mukhin
 Aleksandr Porokhovsjjikov - Alexej Jevgenjevitj Sviridov
 Tamara Akulova - Sasja
 Igor Vasiljev

Referencer

Eksterne henvisninger 
Altid nr. 2 på YouTube
 

Sovjetiske film fra 1984
Dramafilm fra Sovjetunionen
Obryv

Obryv () er en sovjetisk spillefilm fra 1983 af Vladimir Vengerov.

Medvirkende 
 Georgij Antonov som Boris Rajskij
 Jelena Finogeeva
 Nikolaj Kotjegarov
 Rimma Markova
 Marina Jakovleva som Marfinka

Referencer

Eksterne henvisninger 

 

Sovjetiske film fra 1983
Dramafilm fra Sovjetunionen
Tajna Tjornykh drozdov

Tajna Tjornykh drozdov () er en sovjetisk spillefilm fra 1983 af Vadim Derbenjov.

Medvirkende 
 Ita Ever som Miss Marple
 Vladimir Sedov som Neele
 Vsevolod Sanaev som George Fortescue
 Ljubov Polisjjuk som Adele Fortescue
 Jurij Beljajev

Referencer

Eksterne henvisninger 

 

Sovjetiske film fra 1983
Vadim Derbenjov

Vadim Derbenjov (russisk: Вади́м Кла́вдиевич Дербенёв) (født den 18. juni 1934 i Jaroslavl i Sovjetunionen, død den 25. oktober 2016 i Moskva i Rusland) var en sovjetisk filminstruktør og manuskriptforfatter.

Filmografi 
 Tajna Tjornykh drozdov (Тайна «Чёрных дроздов», 1983)
 Zmejelov (Змеелов, 1985)

Referencer

Eksterne henvisninger 

 

Filminstruktører fra Sovjetunionen
Personer fra Jaroslavl
Semjon Dezjnjov

Semjon Dezjnjov () er en sovjetisk spillefilm fra 1983 af Nikolaj Gusarov.

Medvirkende 
 Aleksej Buldakov som Semjon Dezjnev
 Leonid Nevedomskij som Mikhailo Stadukhin
 Viktor Grigorjuk som Gerasim Ankudinov
 Margarita Borisova som Abakayada
 Ivan Krasko som Guselnikov

Referencer

Eksterne henvisninger 

 

Sovjetiske film fra 1983